b"\n_START_ARTICLE_\nHabitatge al carrer del Remei, 36\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres d'un sol tram que consta de planta baixa i dos pisos. A la planta s'obre un gran portal (comer\xc3\xa7) i un de m\xc3\xa9s petit que mena als pisos. Al primer pis hi ha un balc\xc3\xb3 molt poc prominent amb llosana de pedra i una finestreta. Al segon pis, on disminueix la mida de les obertures amb l'al\xc3\xa7ada, presenta la mateixa estructura._NEWLINE_El r\xc3\xa0fec, sense volad\xc3\xads, presenta una decoraci\xc3\xb3 amb rajoleta vermella molt bonica i ben posada._NEWLINE_L'estat de conservaci\xc3\xb3 \xc3\xa9s mitj\xc3\xa0 i el segon pis sembla abandonat._NEWLINE_Aquest edifici ha estat enderrocat, actualment hi ha un habitatge nou.\n_START_SECTION_\nHist\xc3\xb2ria\n_START_PARAGRAPH_\nSegurament els or\xc3\xadgens de l'edifici es remunten abans del segle XVIII i l'estat actual deu ser producte d'una reforma de finals del segle XIX o principis del segle XX._NEWLINE_Est\xc3\xa0 situat a l'antic raval de Sant Francesc, que comunicava la ciutat la ciutat amb el carrer de Barcelona. A partir del segle XIII, a inst\xc3\xa0ncies de Jaume I, aquest itinerari es trasllad\xc3\xa0 al c/ Sant Pere. L'extrem del carrer fou clausura del morbo al segle XVI, al segle XVII fou baluard defensiu i al segle XIX s'hi constru\xc3\xad l'esgl\xc3\xa9sia del roser i uns anys m\xc3\xa9s tard un fort aiguat devast\xc3\xa0 gran part del carrer._NEWLINE_A mitjans de segle XX, amb la construcci\xc3\xb3 del pont nou damunt el Meder la zona s'an\xc3\xa0 expandint, proc\xc3\xa9s que encara no s'ha aturat."